Albu Põhikool

Albu Põhikool oli põhikool Järva maakonnas Järva vallas Albus.

Kool asutati 1921. aastal ja tegutses Albu mõisa peahoones, mis renoveeriti aastatel 1995–2000. Kool suleti 2023. aastal. Järva valla koolivõrgu reorganiseerimise tulemusel muudeti Aravete Keskkool põhikooliks ja sellega liideti Albu Põhikooli kooliosa ja Ambla-Aravete Kooli kooliosa. Reorganiseeritud Aravete Keskkooli nimi on alates 1. septembrist 2023 Põhja-Järva Kool, millel on kolm õppekohta: Aravetel, Amblas ja Albus. Albu Põhikooli lasteaiaosa liideti Ambla-Aravete Kooli lasteaiaosaga. Koolieelse lasteasutuse nimi on alates 1. septembrist 2023 Põhja-Järva Lasteaed, millel on neli õppekohta: Albus, Aravetel, Amblas ja Ahulas.Peegel, Mari. Ülevaade: koolide sulgemine sügisel puudutab pea kõiki maakondi. ERR, 3. aprill 2023.

 Ajalugu 
pisi|Albu mõis, kool poolprofiilis (2021)

Kool tegutses põhikoolina alates 1989. aastast. 2017. aastal liideti Albu Põhikooliga Albu Laste Mängutuba ja Ahula lasteaed (reorganiseeritud Ahula Lasteaed-Algkool). Ühendasutus oli üks Järva valla seitsmest koolist. 2019/2020. õppeaastal õppis koolis 69 õpilast ja lasteaedades 55 last. Õppetöö toimus kolmes hoones. Põhikool tegutses Albu mõisas, kehaline kasvatus toimus Albu rahvamaja saalis, lasteaia Albu õppekoht asus samas hoones ja lasteaia Ahula õppekoht asus Ahula külas.

 Viited 

Kirjandus
 Marge Mikson: Albu kooli ajalugu, Tallinn 2002

Välislingid
Albu Põhikool | Albu mõis moisakoolid.ee
"Albu kool jääb direktorita" Järva Teataja, 7. mai 2018

Kategooria:Eesti endised koolid
Kategooria:Järva vald